Dragi naši!

Sukob označava situaciju u kojoj se javljaju barem dvije oprečne strane, svaka sa svojim različitim razmišljanjima, osjećajima, potrebama i ponašanjima. Sukobi su dio naše svakodnevice te iz njih često možemo učiti, kako o sebi, tako i o drugima.  
Pročitaj ovih pet situacija te promisli - tko je odgovoran.

- Tko je odgovoran za ponašanje?  
Odmor je. Petar sjedi u svojoj klupi i čita. Dolazi Ivan i lupi ga po potiljku. Petar podigne glavu, a Ivan ga povuče za nos.

- Koliko je odgovoran Ivan, a koliko Petar?  
Odmor je. Petar sjedi u svojoj klupi s nogama u prolazu i čita. Dolazi Ivan i pita Petra ‘’Zašto držiš noge vani?'' i ne sačekavši odgovor lupi ga po glavi i povuče za nos.

- Koliko je odgovoran Ivan, a koliko Petar?  
Odmor je. Petar sjedi u svojoj klupi s nogama u prolazu i čita. Dolazi Ivan i kaže mu ‘’Pomakni noge!'' Petar odgovara ''Neću.’’ Na to ga Ivan lupi po glavi i povuče za nos.

- Koliko je odgovoran Ivan, a koliko Petar?  
Odmor je. Petar sjedi u svojoj klupi s nogama u prolazu i čita. Dolazi Ivan i kaže mu ''Makni noge!'' Petar odgovara ''Neću!''. ''E, neću ja preskakati tvoje noge’!’ - kaže Ivan. ''E, znaš kako hoćeš!’’, odvrati Petar. Na to ga Ivan lupi po glavi i povuče ga za nos.

- Koliko je odgovoran Ivan, a koliko Petar?  
Odmor je. Petar sjedi u svojoj klupi s nogama u prolazu i čita. Dolazi Ivan i kaže mu ''Makni noge!''. Na to Petar digne noge i prepriječi put Ivanu. Ivan se razljuti, lupi Petra po  
glavi i povuče ga za nos.

Misliš li da je svatko odgovoran za vlastito ponašanje? Zašto? Jesi li se ti ikada našao/la u ovakvim ili sličnim situacijama sukoba? Kako si reagirala/o? Kako se situacija odvila do kraja? Kako bi se danas ponio/la u takvoj situaciji?

Čuvajte sebe i druge!  
Program MPPI financijski podržavaju Ministarstvo zdravstva, Ministarstvo za demografiju, obitelj, mlade i socijalnu politiku, Grad Zaprešić i Općina Brdovec.